அல்லைல் பீனைலசிட்டேட்டு

அல்லைல் பீனைலசிட்டேட்டு (Allyl phenylacetate) C11H12O2  என்ற மூலக்கூற்று வாய்ப்பாட்டால் விவரிக்கப்படுகிறது. கரிமச் சேர்மமான பழத்தேன் வாசனை கொண்ட ஓர் எசுத்தராக இதை வகைப்படுத்தலாம். வாசனைத் திரவியங்கள், நறுமணச் சுவை தொழிற்சாலைகளில் பயன்படுத்தப்படுகிறது. இயற்கையில் அல்லைல் பீனைலசிட்டேட்டு கிடைப்பதில்லை. மனித மோப்ப ஏற்பிக்கான அறியப்பட்ட சில ஈந்தணைவிகளில் அல்லைல் பீனைலசிட்டேட்டும் ஒன்றாகும்.

தயாரிப்பு 
அல்லைல் ஆல்ககாலையும் பீனைல் அசிட்டிக் அமிலத்தையும் சேர்த்து எசுத்தராக்கல் வினைக்கு உட்படுத்தினால் அல்லைல் பீனைலசிட்டேட்டு எசுத்தர் உருவாகிறது.

மேற்கோள்கள் 

அல்லைல் சேர்மங்கள்
அசிட்டேட்டு எசுத்தர்கள்